CELEX: 62012CN0193
Language: el
Date: 2012-04-25 00:00:00
Title: Υπόθεση C-193/12: Προσφυγή της 25ης Απριλίου 2012 — Ευρωπαϊκή Επιτροπή κατά Γαλλικής Δημοκρατίας

21.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/6
            
         Προσφυγή της 25ης Απριλίου 2012 — Ευρωπαϊκή Επιτροπή κατά Γαλλικής Δημοκρατίας
   (Υπόθεση C-193/12)
   2012/C 217/12
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: B. Simon και J. Hottiaux)
   
      Καθής: Γαλλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Γαλλική Δημοκρατία, παραλείποντας να χαρακτηρίσει ως ευπρόσβλητες ζώνες διάφορες περιοχές που διακρίνονται για την παρουσία επιφανειακών και υπογείων υδάτινων μαζών οι οποίες πλήττονται από υπερβολικά επίπεδα νιτρικών ιόντων και/ή το φαινόμενο του ευτροφισμού, ή διατρέχουν συναφή κίνδυνο, παρέβη τις υποχρεώσεις που υπέχει από το άρθρο 3, παράγραφοι 1 και 4, και το παράρτημα I της οδηγίας 91/676/ΕΟΚ του Συμβουλίου, της 12ης Δεκεμβρίου 1991, για την προστασία των υδάτων από τη νιτρορρύπανση γεωργικής προέλευσης (1),
            
         
               —
            
            
               να καταδικάσει τη Γαλλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή καταλογίζει στην καθής ότι παρέλειψε, με αφορμή την επανεξέταση των ευπρόσβλητων ζωνών που πραγματοποιήθηκε κατά το 2007, να προσδιορίσει πλήρως αυτές τις περιοχές, όπως όφειλε να πράξει κατ’ εφαρμογήν του άρθρου 3, παράγραφοι 1 και 4, και του παραρτήματος I της οδηγίας 91/676/ΕΟΚ.
   Η Επιτροπή καταλογίζει συγκεκριμένα στις γαλλικές αρχές ότι παρέλειψαν να χαρακτηρίσουν επιπλέον δέκα ευπρόσβλητες περιοχές και δεν παρέσχαν κανένα συγκεκριμένο πληροφοριακό στοιχείο που να δικαιολογεί την παράλειψη αυτή.
   
      (1)  ΕΕ L 375, σ. 1.